****

**MEDLEMSINFO FOR BORNHOLMSKE DRAGONER OG**

**STØTTEFORENINGEN BORNHOLMSKE DRAGONER**

**2. KVT. 2018**

**Velkommen til medlemsinfo**

Du får her 2. medlemsinfo 2018, og ønsker du yderligere info, så læs mere på vores Hjemmeside [www.Bornholmske-Dragoner.dk](http://www.Bornholmske-Dragoner.dk)

**Fast mødelokale på AK**

Lørdag den 10. marts 2018, kl. 10.00, i Bygning 42, var der indvielse og navngivning af Bornholmske Dragoners lokale på Almegårds Kaserne, efter en mindre istandsættelse.

Der har været en konkurrence blandt de langt over 100 medlemmer i Bornholmske Dragoner og Støtteforeningen Bornholmske Dragoner, og 19 medlemmer har indsendt 29 navne, som et bud på hvad lokalet skal hedde.

Et bedømmelsesudvalg har haft en svær opgave, men er dog kommet frem til et passende navn til lokalet, og kl. 10.10 kunne formanden afsløre lokalets navn.

Bedømmelsesudvalgets kriterier for udvælgelsen af lokalenavn har været med udgangspunktet i, at navnet skulle kunne fortælle noget i tilknytning til Bornholmske Dragoner, og samtidig give forståelse i bred forstand, og udvalget har også lagt vægt på, at det skulle være en betegnelse, der skulle sige noget for udenforstående.

Lokalenavnet skulle symbolisere noget for Bornholmske Dragoner og samtidig være et samlingssted for alle med tilknytning til Bornholmske Dragoner, og hvor samlingsstedet skulle have en naturlig tilknytning til noget bornholmsk.

Udvalget har derfor valgt, at bruge en del af Bornholmske Dragoner, kombineret med et godt bornholmsk udtryk for et mødested eller samlingspunkt.

Lokalets navn blev **Dragon Stâuan.**

Herefter kunne de mange medlemmer fra Bornholmske Dragoner og Støtteforeningen Bornholmske Dragoner besigtige lokalet, nyde noget god Dragonkaffe og en superlækker Konditorlagkage med logo og hele ”svineriet”.

Efter et par times hyggeligt samvær, og lidt røverhistorier, kunne weekenden fortsætte.

Den Traditionsbærende forening Bornholmske Dragoner vil bruge lokalet til møder, læsestue, opbevaring af diverse håndbøger, reglementer med mere, samt til afholdelse af forskellige mindre sociale arrangementer for foreningernes medlemmer.

Der vil også blive en mindre honorering til det medlem, hvis forslag bedømmelsesudvalget har udvalgt som det bedst passende til lokalet.

Du kan se billeder og video på Hjemmesiden.

**Støtteforeningen Bornholmske Dragoner (SBD)**

Støtteforeningen har afholdt 1. ordinære generalforsamling den 21. marts 2018 kl. 16.00 i Dragon Stâuan, og bestyrelsen konstituerede sig som følger:

|  |  |  |  |
| --- | --- | --- | --- |
| Formand/sekretær | Jens P. Christoffersson | 40 37 34 60 | jp.stoffer.555@gmail.com |
| Næstformand/kasserer | Bjarne Hansen | 40 21 26 94 | bjarne-hansen@outlook.dk |
| Bestyrelsesmedlem | Jan Witzner Jensen | 53 29 08 72 | janwitznerjensen@gmail.com |
| Bestyrelsesmedlem | Flemming Koch | 20 18 60 30 | fk@fridolf.dk |
| Teknisk ansvarlig | Per A. Nielsen | 56 49 63 74 | signeogper@gmail.com |
|  |  |  |  |
| Suppleant | Eva Ann Bergliot | 26 71 63 37 | ebergliot@gmail.com |
| Suppleant | Annette Dreyer | 50 99 49 23 | a.solveig.dreyer@gmail.com |
|  |  |  |  |
| Revisor | Morten Jensen | 21 40 08 51 | oldgoldchevy@gmail.com |

Referater med mere, kan du finde på Hjemmesiden [www.Bornholmske-Dragoner.dk](http://www.Bornholmske-Dragoner.dk)

**M24 ”Chaffee”**

Desværre går arbejdet langsommere end vi havde forventet, da motorproblemerne har drillet.

Vi fik alligevel de to motorer hjem fra det nordlige Jylland – dog var den ene blok revnet, den anden måske ok til at renovere – begge havde gearkasser der tilsyneladende er ok.

Der har været søgt motorer på nettet, og vi er nu så langt, at BHS Trans er i gang med at få en renoverede blok og 8 nye stempler hjem fra Midtengland, og om alt går vel, så ”lander” den i Muleby først i næste uge.

En englænder, der bor i Frankrig, der har en komplet motor stående i England – uden gearkasse, og den arbejdes der også med, og vi venter på en video, så vi kan se og høre om motoren er ok, til evt. at købe.

Vi har kontakt til en cylinderfabrik, der muligvis kan renovere noget af vores motormateriel.

**Bælter**

Det er lykkedes at få en prøve på 8 nye bælte led hjem fra udlandet, og de skal nu undersøges, om de er egnede, da de jo har ligget på paller i mange årtier.

**Fonde**

I afsnittet med motorer blev det beskrevet, at vi evt. har mulighed for at skaffe motordele fra udlandet – og det koster jo – så det er dejligt, at kunne meddele, at vi har fået bevilget 60.000 kr. fra Veluxfonden til renovering af 2 motorer.

Det giver noget fleksibilitet, og mulighed for at få gang i maskineriet igen, selv om vi jo er lidt bagud med tiden.

**Omskoling**

På grund af vores motorproblemer er planen for den praktiske kørsel og afvikling af prøve jo desværre fortsat lidt på ”standby”.

**Adgang til AK**

Så har der været meldinger fremme om at det blå pensionist id-kort ikke giver adgang til AK.

Det er **IKKE** rigtigt – dem der har det blå kort kan fortsat komme ind på AK – men det giver ikke adgang på andre militære etablissementer.

Ligeledes har dem der er på ”Skruelisten” adgang til AK.

**Mannequindukker til M24**

Vi søger fortsat videre efter nogle mannequindukker, som skal placeres i M24, når den står på Forsvarsmuseet – og et medlem har meldt sig, til at være behjælpelig med at finde nogle ”dukker”, så har du også nogle ”forbindelser” til at skaffe disse dukker, så kontakt mig.

**Effekterne fra Bygning 45**

Vi har i meget lang tid søgt efter de ”kasser” der i sin tid blev pakket, med alle de forskellige effekter fra Bygning 45, som billeder, krus, skilte, plaketter, lamper med mere.

De er heldigvis blevet ”fundet”, og alle effekterne er ved at blive registreret, så de kan kommer til ære og værdighed igen, i **Dragon Stâuan**.

**Nye medlemmer**

Så har vi også fået 2 nye medlemmer

Klaus L. Bendixen – årgang 66 – Allerup

Birger Jønsson – 1981 til 1998 – KN

**BORNHOLMSKE DRAGONER**

 

 J. P. Christoffersson

 formand/sekretær